|  |
| --- |
| Številka IPP: 007-1007/2017 |
| Ljubljana, dne 8. 1. 2018 |
| EVA: 2017-3130-0050  |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Uredba o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019 – predlog za obravnavo** |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na …. seji dne ……… pod točko …….sprejela naslednji SKLEPVlada Republike Slovenije je izdala Uredbo o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019 in jo objavi v Uradnem listu Republike Slovenije. Mag. Lilijana Kozlovič generalna sekretarka Sklep prejmejo: - ministrstva, - Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  / |
| **3.a Osebe, odgovorne za strokovno pripravo in usklajenost gradiva:** |
| Boris Koprivnikar, minister za javno upravomag. Ksenija Klampfer, državna sekretarkamag. Igor Kotnik, generalni direktor Direktorata za javni sektordr. Dunja Labović Begović, vodja Sektorja za upravljanje s kadrovskimi viriJadranka Kološa Rop, Sektor za upravljanje s kadrovskimi viri |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  / |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| **5. Kratek povzetek gradiva:**  |
| Predlog Uredbe o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019 je pripravljen na podlagi Zakona o izvrševanju proračunov Republike Slovenije za leti 2018 in 2019 – ZIPRS1819 (Uradni list RS, št. 71/17) za izvrševanje 60. člena. Navedena določba ZIPRS1819 ureja politiko zaposlovanja v javnem sektorju, in sicer tako, da med drugim nalaga vsem posrednim uporabnikom proračuna države in občine obvezno pripravo kadrovskih načrtov ter da se zaposlitve načrtujejo in izvajajo v okviru zagotovljenih sredstev za stroške dela. Nadalje člen določa tudi način prikaza števila zaposlenih po različnih virih financiranja, s čimer se želi zagotoviti transparentnost podatkov. S predlogom Uredbe o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019 se podrobneje predpisujejo način za pripravo kadrovskih načrtov posrednih uporabnikov proračuna, način prikaza števila zaposlenih po različnih virih financiranja, metodologija spremljanja njihovega izvajanja ter obveznost poročanja o stanju števila zaposlenih na 1. april, 1. julij, 1. oktober in 1. januar v Informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP), ki je vzpostavljen pri Agenciji Republike Slovenije za javnopravne evidence in storitve (AJPES). V predlogu Uredbe se v skladu z 29. členom Zakona o spremembah in dopolnitvah Zakona o zdravniški službi (ZZdrS-F), ki uvaja sekundariat in se začne uporabljati 1. februarja 2018, spreminja dikcija 8. točke drugega odstavka 3. člena predloga Uredbe, ki se nanaša na oceno predvidenega števila zaposlenih, ki se financirajo iz sredstev ZZZS. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/NE |
| b) | usklajenost slovenskega pravnega reda s pravnim redom Evropske unije | DA/NE |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/NE |
| d) | okolje, vključno s prostorskimi in varstvenimi vidiki | DA/NE |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t +1 | t +2 | t +3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t+1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t+1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t+1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva,in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II. a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.)Predlog Uredbe o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019 ne bo imel finančnih posledic. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na: * + pristojnosti občin,
	+ delovanje občin,
	+ financiranje občin.
 | DA/NE |
| Gradivo (predpis) je bilo poslano v mnenje: - Skupnosti občin Slovenije SOS: DA/NE- Združenju občin Slovenije ZOS: DA/NE - Združenju mestnih občin Slovenije ZMOS: DA/NE Predlogi in pripombe združenj so bili upoštevani:  - v celoti,  - večinoma,  - delno,  - niso bili upoštevani.  |
| Bistveni predlogi in pripombe, ki niso bili upoštevani:  |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | DA/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
|  Boris Koprivnikar minister |

Prilogi:

* predlog Uredbe o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019
* PRILOGA 1

**PREDLOG**

Na podlagi sedmega in devetega odstavka 60. člena in za izvrševanje 58. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) izdaja Vlada Republike Slovenije

UREDBO

o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2018 in 2019

1. člen

(vsebina)

Ta uredba določa način priprave kadrovskih načrtov posrednih uporabnikov proračuna in metodologijo spremljanja njihovega izvajanja za leti 2018 in 2019.

2. člen

(priprava kadrovskega načrta)

(1) Kadrovske načrte posrednih proračunskih uporabnikov države in občin pripravijo predstojniki.

(2) Posredni uporabniki proračuna države in občin ob sprejetju programa dela in finančnega načrta sprejmejo tudi kadrovski načrt kot prilogo finančnega načrta, ki mora biti usklajen s finančnim načrtom in ga je mogoče uresničiti v obsegu sredstev za stroške dela v finančnem načrtu.

(3) Posredni uporabnik proračuna države in občin pripravi kadrovski načrt tako, da število zaposlenih prikaže po virih financiranja v skladu z drugim odstavkom 3. člena te uredbe.

(4) Posredni uporabniki proračuna države in občin pripravijo kadrovski načrt za leti 2018 in 2019 tako, da se:

* določi dovoljeno število zaposlenih, ki se financirajo iz 1., 2., 3. in 4. točke drugega odstavka 3. člena te uredbe, pri čemer njihovo število ne sme presegati dovoljenega števila zaposlenih iz teh virov, kot je določeno v kadrovskih načrtih za leto 2017;
* oceni število zaposlenih, ki se financirajo iz 5., 6., 7., 8., 9. in 10. točke drugega odstavka 3. člena te uredbe.

(5) Ne glede na prvo alinejo prejšnjega odstavka se zaradi izjemnih oziroma utemeljenih razlogov v kadrovskem načrtu posrednega uporabnika proračuna države in tistega posrednega uporabnika občinskih proračunov, ki se pretežno financira iz državnega proračuna ali sredstev Zavoda za zdravstveno zavarovanje Slovenije (v nadaljnjem besedilu: ZZZS), lahko določi večje dovoljeno število zaposlenih, vendar le v okviru zagotovljenih sredstev za stroške dela.

3. člen

(vsebina kadrovskega načrta)

(1) Kadrovski načrt ima tabelarni del in obrazložitev ter se pripravi tako, da vsebuje vse elemente, določene v prilogi 1, ki je sestavni del te uredbe.

(2) V tabelarnem delu kadrovskega načrta se navedejo število zaposlenih 1. januarja tekočega leta in načrtovano število zaposlenih 1. januarja naslednjega leta, skupno število zaposlenih po vseh virih financiranja, skupno število zaposlenih po virih financiranja iz 1., 2., 3. in 4. točke tega odstavka ter skupno število zaposlenih iz 5., 6., 7., 8., 9. in 10. točke tega odstavka. Število zaposlenih iz tega odstavka se prikaže po naslednjih virih financiranja:

1. državni proračun;
2. proračun občin;
3. ZZZS in Zavod za pokojninsko in invalidsko zavarovanje Slovenije;
4. druga javna sredstva za opravljanje javne službe (na primer takse, pristojbine, koncesnine, RTV-prispevek);
5. sredstva od prodaje blaga in storitev na trgu;
6. nejavna sredstva za opravljanje javne službe in sredstva prejetih donacij;
7. sredstva Evropske unije ali drugih mednarodnih virov skupaj s sredstvi sofinanciranja iz državnega proračuna;
8. sredstva ZZZS za zdravnike sekundarije, zdravnike in doktorje dentalne medicine specializante, zdravstvene delavce pripravnike, zdravstvene sodelavce pripravnike; sredstva raziskovalnih projektov in programov ter sredstva za projekte in programe, namenjene internacionalizaciji ter kakovosti izobraževanja in znanosti (namenska sredstva);
9. sredstva iz sistema javnih del;
10. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15 ­– ZUUJFO) ne glede na vir, iz katerega se financirajo njihove plače.

(3) Načrtovano število zaposlenih iz prejšnjega odstavka obsega:

* dovoljeno število zaposlenih, katerih plače se financirajo iz virov, določenih v 1., 2., 3. in 4. točki prejšnjega odstavka;
* oceno predvidenega števila zaposlenih, ki se financirajo iz virov, določenih v 5., 6., 7., 8., 9. in 10. točki prejšnjega odstavka.

(4) Pri pripravi kadrovskih načrtov se upošteva metodologija spremljanja uresničevanja kadrovskih načrtov iz 4. člena te uredbe.

4. člen

(spremljanje uresničevanja kadrovskih načrtov)

(1) V uresničevanje kadrovskih načrtov spadajo:

1. zaposleni za nedoločen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;
2. zaposleni za določen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;
3. delovna mesta zaposlenih, napotenih v mednarodne civilne misije, mednarodne organizacije, druge organizacije in organe Evropske unije.

(2) Število zaposlenih iz 1. in 2. točke prejšnjega odstavka se na polni delovni čas izračuna tako, da se delovni čas več zaposlenih, ki delajo krajši delovni čas, sešteva do polnega delovnega časa.

(3) Če se posamezni zaposleni financirajo iz različnih virov financiranja, se v uresničitvi kadrovskih načrtov njihova zaposlitev prikaže v deležih.

(4) V uresničevanje kadrovskih načrtov ne spadajo:

1. zaposleni za nedoločen čas za popolnitev do polnega delovnega časa zaposlenega, ki dela krajši delovni čas od polnega na podlagi predpisov o pokojninskem in invalidskem zavarovanju;
2. zaposleni za določen čas, ki nadomeščajo začasno odsotne zaposlene in se sredstva za njihova nadomestila plač ne zagotavljajo iz sredstev uporabnika proračuna za čas:
3. odsotnosti na podlagi predpisov, ki urejajo starševsko varstvo,
4. bolniške odsotnosti, daljše od 30 delovnih dni.

(5) Posredni uporabniki proračuna spremljajo uresničevanje kadrovskega načrta glede na dovoljeno in ocenjeno število zaposlenih iz tretjega odstavka prejšnjega člena ter najpozneje do 18. dne v mesecu poročajo o stanju števila zaposlenih na dan 1. januarja, 1. aprila, 1. julija in 1. oktobra v Informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP), ki je vzpostavljen pri Agenciji Republike Slovenije za javnopravne evidence in storitve (AJPES).

5. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-1007/2017

Ljubljana, dne

EVA 2017-3130-0050

 Vlada Republike Slovenije

dr. Miroslav Cerar

predsednik

**OBRAZLOŽITEV**

1. **UVOD**

**1. Pravna podlaga (besedilo, vsebina zakonske določbe, ki je podlaga za izdajo predpisa):**

Sedmi in deveti odstavek 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17). Zakon o izvrševanju proračunov Republike Slovenije za leti 2018 in 2019 (Uradni list RS, št. 71/17), ki je bil 13. 12. 2017 objavljen v Uradnem listu RS, št. 71/17 in je začel veljati 14. 12. 2017, v 74. členu določa rok za sprejem uredbe, ki je najkasneje v roku enega meseca od uveljavitve tega zakona.

**2. Splošna obrazložitev v zvezi s predlogom predpisa, če je potrebna: /**

**3. Predstavitev presoje posledic na posamezna področja, če te niso mogle biti celovito predstavljene v predlogu zakona: /**

1. **VSEBINSKA OBRAZLOŽITEV**

Predlog Uredbe o načinu priprave kadrovskih načrtov posrednih uporabnikov proračuna in metodologijo spremljanja njihovega izvajanja za leti 2018 in 2019 je pripravljen na podlagi ZIPRS1819 in v primerjavi s sedanjo ureditvijo ne prinaša novosti.

**Obrazložitev posameznih členov:**

**K 1. členu**

V 1. členu uredbe je določena vsebina uredbe.

Skladno s sedmim in devetim odstavkom 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) uredba določa način priprave kadrovskih načrtov in metodologijo spremljanja izvajanja kadrovskih načrtov posrednih proračunskih uporabnikov, in sicer za leti 2018 in 2019.

Posredni uporabniki proračuna, za katere veljajo določbe te uredbe, so posredni uporabniki proračuna, kot jih določa Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617; v nadaljnjem besedilu: ZJF). Skladno s 6. točko 3. člena ZJF so posredni uporabniki javni skladi, javni zavodi in agencije, katerih ustanovitelj je država oziroma občina.

**K 2. členu**

Sprejeta ureditev ZIPRS1819 ureja politiko zaposlovanja v javnem sektorju, in sicer tako, da nalaga vsem posrednim uporabnikom proračuna države in občin obvezno pripravo kadrovskih načrtov ter da se zaposlitve načrtujejo in izvajajo v okviru zagotovljenih sredstev za stroške dela. Nadalje člen določa tudi način prikaza števila zaposlenih po različnih virih financiranja, s čimer se zagotavlja transparentnost podatkov.

Drugi člen uredbe tako vsebuje določbe v zvezi s pripravo kadrovskih načrtov in določa, da morajo biti kadrovski načrti pripravljeni v skladu z določbami zakona, ki ureja izvrševanje proračunov Republike Slovenije, ki določajo pripravo finančnih načrtov uporabnikov proračuna. Posredni uporabniki proračuna države in občin ob sprejetju programa dela in finančnega načrta sprejmejo tudi kadrovski načrt kot prilogo finančnega načrta, ki mora biti usklajen s finančnim načrtom in ga je mogoče uresničiti v okviru obsega sredstev za stroške dela v finančnem načrtu.

Posredni uporabniki proračuna države in občin pripravijo kadrovski načrt po virih financiranja za leti 2018 in 2019 tako, da:

– določijo dovoljeno število zaposlenih, ki se financirajo iz 1., 2., 3. in 4. točke drugega odstavka 3. člena te uredbe, pri čemer njihovo število ne sme presegati dovoljenega števila zaposlenih iz teh virov, kot je določeno v kadrovskih načrtih za leto 2017;

– ocenijo število zaposlenih, ki se financirajo iz 5., 6., 7., 8., 9. in 10. točke drugega odstavka 3. člena te uredbe.

V skladu z izjemo, ki je določena v šestem odstavku 60. člena ZIPRS1819, se zaradi izjemnih oziroma utemeljenih razlogov v kadrovskem načrtu posrednega uporabnika proračuna države in tistega posrednega uporabnika občinskih proračunov, ki se pretežno financira iz državnega proračuna ali sredstev ZZZS, lahko določi večje dovoljeno število zaposlenih, vendar le v okviru zagotovljenih sredstev za stroške dela.

**K 3. členu**

Tretji člen uredbe določa, da je kadrovski načrt sestavljen iz tabelarnega dela in obrazložitve. Posredni uporabnik proračuna ga pripravi tako, da vsebuje vse elemente, določene v prilogi 1 uredbe. Začetni datum spremljanja števila zaposlenih je 1. januar tekočega leta. Cilj spremljanja je podatek o številu zaposlenih na 1. januar naslednjega leta.

V skladu z 29. členom Zakona o spremembah in dopolnitvah Zakona o zdravniški službi (ZZdrS-F), ki uvaja sekundariat in se začne uporabljati 1. februarja 2018, se spreminja dikcija 8. točke drugega odstavka 3. člena predloga Uredbe, ki se nanaša na oceno predvidenega števila zaposlenih, ki se financirajo iz sredstev ZZZS.

Posredni uporabnik proračuna mora v svojem kadrovskem načrtu navesti število zaposlenih na 1. januar tekočega leta in načrtovano število zaposlenih na 1. januar naslednjega leta po posameznih virih financiranja. Načrtovano število zaposlenih zajema:

- dovoljeno število zaposlenih, katerih plače se financirajo iz državnega proračuna, proračuna občin, Zavoda za zdravstveno zavarovanje Slovenije, Zavoda za pokojninsko in invalidsko zavarovanje, drugih javnih sredstev za opravljanje javne službe (npr. takse, pristojbine, koncesnine, RTV-naročnine), in

- oceno predvidenega števila zaposlenih, ki se financirajo iz sredstev Evropske unije, vključno s sredstvi sofinanciranja iz državnega proračuna, sredstev od prodaje blaga in storitev na trgu, nejavnih sredstev za opravljanje javne službe, sredstev ZZZS za zdravnike sekundarije, zdravnike in doktorje dentalne medicine specializante, zdravstvene delavce pripravnike, zdravstvene sodelavce pripravnike, sredstev iz sistema javnih del, sredstev raziskovalnih projektov in programov ter sredstev za projekte in programe, namenjene za internacionalizacijo in kakovost v izobraževanju in znanosti (namenska sredstva), in sredstev za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15 – ZUUJFO) ne glede na vir, iz katerega se financirajo njihove plače.

V kadrovskem načrtu se navede tudi skupno število zaposlenih po vseh virih financiranja, skupno število zaposlenih po virih financiranja iz 1., 2., 3. in 4. točke drugega odstavka 3. člena ter skupno število zaposlenih iz 4., 5., 6., 7., 8., 9. in 10. točke drugega odstavka 3. člena na 1. januar tekočega leta in načrtovano število zaposlenih na 1. januar naslednjega leta.

Število zaposlenih prikažejo posredni uporabniki proračuna po naslednjih virih financiranja:

1. državni proračun;

2. proračun občin;

3. ZZZS in ZPIZ;

4. druga javna sredstva za opravljanje javne službe (npr. takse, pristojbine, koncesnine, RTV-prispevek);

5. sredstva od prodaje blaga in storitev na trgu;

6. nejavna sredstva za opravljanje javne službe in sredstva prejetih donacij;

7. sredstva Evropske unije ali drugih mednarodnih virov skupaj s sredstvi sofinanciranja iz državnega proračuna;

8. sredstva ZZZS za zdravnike sekundarije, zdravnike in doktorje dentalne medicine specializante, zdravstvene delavce pripravnike, zdravstvene sodelavce pripravnike; sredstva raziskovalnih projektov in programov ter sredstva za projekte in programe, namenjene internacionalizaciji ter kakovosti izobraževanja in znanosti (namenska sredstva);

9. sredstva iz sistema javnih del;

10. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15 – ZUUJFO) ne glede na vir, iz katerega se financirajo njihove plače.

Pri pripravi kadrovskih načrtov se upošteva metodologija spremljanja uresničevanja kadrovskih načrtov, kot je določena v 4. členu uredbe, ki določa spremljanje uresničevanja kadrovskih načrtov.

**K 4. členu**

Člen določa način spremljanja uresničevanja kadrovskih načrtov.

V uresničevanje kadrovskih načrtov se štejejo:

1. zaposleni za nedoločen čas, od teh se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki so delno ali invalidsko upokojeni, in javnih uslužbencev, ki so del delovnega časa na starševskem dopustu,

2. zaposleni za določen čas, od teh se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki so delno ali invalidsko upokojeni, in javnih uslužbencev, ki so del delovnega časa na starševskem dopustu,

3. delovna mesta javnih uslužbencev, napotenih v mednarodne civilne misije, mednarodne organizacije in organe Evropske unije.

V realizacijo se ali pod točko 1 ali pod točko 2 (odvisno od tega, ali imajo sklenjeno pogodbo o zaposlitvi za določen čas ali nedoločen čas) štejejo tudi direktorji, pripravniki in drugi javni uslužbenci, s katerimi je moral delodajalec skleniti delovno razmerje v skladu s sklenjeno pogodbo ali na podlagi drugega pravnega naslova.

Število javnih uslužbencev iz 1. in 2. točke prvega odstavka tega člena se na polni delovni čas izračuna tako, da se delovni čas več javnih uslužbencev, ki delajo krajši delovni čas, sešteva do polnega delovnega časa (npr. dva uslužbenca, ki delata krajši delovni čas, in sicer 4 ure dnevno, se v kadrovskem načrtu štejeta za enega uslužbenca).

Preračunavanje na polni delovni čas pa ne velja za zaposlene s krajšim delovnim časom, ki so delno ali invalidsko upokojeni, ter javne uslužbence, ki so del delovnega časa na starševskem dopustu, torej na porodniškem dopustu, dopustu za nego in varstvo otroka, posvojiteljskem dopustu ali očetovskem dopustu, in sicer zato, ker se v teh primerih v uresničitev kadrovskih načrtov ne štejejo zaposleni za nedoločen čas za popolnitev do polnega delovnega časa delno ali invalidsko upokojenega javnega uslužbenca, ki dela krajši delovni čas od polnega, in zaposleni za določen čas, ki nadomeščajo začasno odsotne javne uslužbence, in se sredstva za njihova nadomestila plače ne zagotavljajo iz sredstev uporabnika proračuna za čas starševskega dopusta. Izjema, ko se v realizacijo ne štejejo zaposleni, velja tudi za zaposlene za določen čas, ki nadomeščajo začasno odsotne javne uslužbence, in se sredstva za njihova nadomestila plače ne zagotavljajo iz sredstev uporabnika proračuna za čas bolniške odsotnosti nad 30 delovnih dni.

Kadar se posamezni javni uslužbenci financirajo iz različnih virov financiranja, se v uresničitvi kadrovskih načrtov njihova zaposlitev prikaže v deležih (kadar se stroški dela javnega uslužbenca v 60 % krijejo iz državnega proračuna, v 40 % pa iz sredstev od prodaje blaga in storitev na trgu, se v stolpec državni proračun vpiše delež 0,6, v stolpec sredstva od prodaje blaga in storitev na trgu pa delež 0,4).

Posredni uporabniki proračuna spremljajo uresničevanje kadrovskega načrta glede na dovoljeno in ocenjeno število zaposlenih in morajo najpozneje do 18. dne v mesecu (torej do 18. aprila, 18. julija, 18. oktobra in 18. januarja) poročati o stanju števila zaposlenih na dan 1. aprila, 1. julija, 1. oktobra in 1. januarja v Informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP), ki je vzpostavljen pri Agenciji Republike Slovenije za javnopravne evidence in storitve (AJPES).

**K 5. členu**

Končna določba določa začetek veljavnosti uredbe. Uredba začne veljati naslednji dan po objavi v Uradnem listu Republike Slovenije.